આવુ સ્કુલના સંચાલકો પણ શિક્ષણ વિભાગ સાથે કરી રહ્યા છે, એક તરફ રાજ્ય સરકાર પ્રવેશ ઉત્સવના કાર્યક્રમો કરે છે, બીજી તરફ કાયદાની જોગવાઈને ખાનગી શાળા સંચાલકો ઘોળી પી જાય છે. એક વખત મુખ્યમંત્રીની ખુરશીમાં બેઠેલા વિજય રૂપાણીની આંખ ફરે તો સંચાલકોને ફફળી જવા જોઈએ. એક વખત શિક્ષણ મંત્રી ભુપેન્દ્રસિંહ ચુડાસમા બોલે એટલે તેનો અમલ થવો જ જોઈએ, પણ તેવું થયું નહીં, મોળું બોલતા શિક્ષણ મંત્રી ભુપેન્દ્રસિંહની ભાષામાં ક્ષત્રિયપણા કરતા વણિકપણુ વધારે હતું. સરકારી અધિકારીઓ ઉંદર જેવા હોય છે તેમને આવનાર તોફાનની પહેલા જ ખબર પડી જતી હોય છે. ભુપેન્દ્રસિંહ જે ભાષામાં બોલી રહ્યા હતા, તેમનો સુર સાંભળી શિક્ષણ વિભાગના અધિકારીઓ સમજી ગયા કે બાપુના લોહીમાં સુગર ઓછી છે.